b'\n_START_ARTICLE_\nDohodarstvena pristojbina\n_START_PARAGRAPH_\nDohodarstvene pristojbine (nem. Gef\xc3\xa4lle, \xc4\x8de\xc5\xa1. d\xc5\xafchodkov\xc3\xbd) predstavljajo monopolne dajatve in necarinske specifi\xc4\x8dne posredne dajatve kot npr. tro\xc5\xa1arine in razne takse._NEWLINE_V Habsbur\xc5\xa1ki monarhiji so dohodarstvene pristojbine do leta 1835 pobirali in nadzirali razli\xc4\x8dni lokalni organi, od leta 1835 pa se je z dohodarstvenim nadzorom ukvarjala posebna\xc2\xa0\xc2\xbbdohodarstvena stra\xc5\xbea\xc2\xab\xc2\xa0(nem. Gef\xc3\xa4llenwache, \xc4\x8de\xc5\xa1. d\xc5\xafchodkov\xc3\xa1 str\xc3\xa1\xc5\xbe), ki se je leta 1843 z\xc2\xa0\xc2\xbbmejno stra\xc5\xbeo\xc2\xab\xc2\xa0zdru\xc5\xbeila v enotno carinsko-dohodarstveno stra\xc5\xbeo, imenovano finan\xc4\x8dna stra\xc5\xbea. Po koncu 1. svetovne vojne so v letih 1920/1921 v Kraljevini SHS oblikovali novo dohodarstveno slu\xc5\xbebo, ki se je imenovala finan\xc4\x8dna kontrola. V povojni Jugoslaviji so razen manj pomembnih taks prenehali pobirati dohodarstvene pristojbine. \xc5\xa0ele leta 1999 so v Sloveniji ponovno uvedli pobiranje najosnovnej\xc5\xa1ega tipa dohodarstvenih pristojbin- to je tro\xc5\xa1arin.'